Na temelju članka 43. i 45. Zakona o vatrogastvu („Narodne novine“ broj 106/99, 117/01, 96/03, 139/04. - pročišćeni tekst, 174/04, 38/09. i 80/10), članka 72. Zakona o sustavu civilne zaštite („Narodne novine“ broj 82/15. i 118/18) i članka 30. Statuta Općine Sveti Ivan Žabno („Službeni glasnik Koprivničko–križevačke županije“ broj 10/13. i 2/18), Općinsko vijeće Općine Sveti Ivan Žabno na 18. sjednici održanoj 28. studenoga 2019. donijelo je

**PROGRAM**

**javnih potreba u protupožarnoj i civilnoj zaštiti na**

**području Općine Sveti Ivan Žabno u 2020. godini**

I.

Program javnih potreba u protupožarnoj i civilnoj zaštiti na području Općine Sveti Ivan Žabno u 2019. godini (u daljnjem tekstu: Program) ostvarivat će se putem Vatrogasne zajednice Općine Sveti Ivan Žabno (u daljnjem tekstu: Vatrogasna zajednica) i civilne zaštite.

II.

Sredstva za javne potrebe u protupožarnoj i civilnoj zaštiti na području Općine Sveti Ivan Žabno (u daljnjem tekstu: Općina) u 2019. godini raspoređuju se:

1. Vatrogasna zajednica

 - financiranje redovne djelatnosti 418.912,00 kuna,

 - vatrogasna oprema 100.000,00 kuna.

2. Civilna zaštita 8.000,00 kuna.

 Ukupno: 526.912,00 kuna.

III.

 Dinamiku isplate i doznačivanja sredstava odredit će općinski načelnik Općine Sveti Ivan Žabno sukladno punjenju Proračuna Općine Sveti Ivan Žabno za 2020. godinu.

IV.

 O izvršenju Programa korisnici kojima su raspoređena sredstva dužni su podnijeti izvješće Općinskom vijeću Općine Sveti Ivan Žabno najkasnije do 31. ožujka 2020. godine.

V.

 Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2020. godine.

OPĆINSKO VIJEĆE OPĆINE SVETI IVAN ŽABNO

KLASA: 214-01/18-01/01

URBROJ: 2137/19-02/1-18-1

Sveti Ivan Žabno, 28. studenoga 2019.

PREDSJEDNIK:

Krešimir Habijanec